Държавен вестник, бр. 34, 2010 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  34
(2) В състава на ЛКК влизат не по-малко от 
двама постоянни членове – лекари с призната 
специалност, от които един е председател.
(3) Лекарски консултативни комисии се 
създават в следните лечебни заведения за 
извънболнична помощ:
1. в амбулаториите за групова практика 
за специализирана медицинска помощ, при 
условие че в тях работят не по-малко от трима 
специалисти;
2. в медицинските центрове, денталните 
центрове, медико-денталните центрове и в 
диагностично-консултативните центрове, ко­
ито в зависимост от възможностите са общи 
и специализирани ЛКК:
а) общата ЛКК е с постоянен състав и в 
нея се включват трима специалисти: невролог 
(неврохирург), хирург (ортопед) и председа­
тел – специалист по вътрешни болести с не 
по-малко от 5 години трудов стаж по специ­
алността; общата ЛКК не разглежда случаите 
с психични и очни заболявания и гледане и 
придружаване на деца до 16-годишна възраст, 
които се разглеждат от съответната специали­
зирана ЛКК; в заседанията на общата ЛКК 
участват и тримата специалисти;
б) по изключение при липса на кадрови 
капацитет за изграждане на специализирани 
ЛКК по детски, очни и психични болести в 
състава на общата ЛКК могат да бъдат вклю­
чени специалисти по очни, детски и психични 
болести; тези специалисти участват в работата 
на ЛКК само при освидетелстване на случаи 
с детски, очни и психични болести, както и 
при случаи за гледане и придружаване на 
болни деца до 16-годишна възраст;
в) специализирани ЛКК (неврологични, 
хирургични, очни, УНГ и т. н.) се създават, 
при условие че в дадените медицински спе­
циалности има кадрови възможности и при 
спазване изискванията на ал. 2.
(4) По изключение лекар може да участва 
в две ЛКК – в лечебно заведение за болнична 
помощ и в лечебно заведение за извънболнич­
на помощ, при условие че работи и в двете 
лечебни заведения.
(5) По изключение при липса на кадрови 
капацитет лекар, включен в състава на обща 
ЛКК на лечебно заведение за извънболнична 
помощ, може да председателства специализи­
рана ЛКК по съответния профил на своята 
клинична специалност, при условие че не е 
включен в ЛКК към лечебно заведение за 
болнична помощ.
(6) Лекари от лечебни заведения по чл. 8, 
ал. 1, т. 1 от Закона за лечебните заведения 
(ЗЛЗ) не могат да участват в съставите на ЛКК.
(7) При наличие на повече от един меди­
цински център, дентален център или диагнос­
тично-консултативен център на територията на 
населеното място по преценка на директора 
на РЦЗ може да се създават специализирани 
ЛКК с участието на специалисти от раз­
личните центрове или групови практики за 
специализирана помощ. Документацията във 
връзка с дейността на тези ЛКК се води от 
лечебното заведение, определено в заповедта 
на директора на РЦЗ по чл. 7, ал. 1.
(8) В лечебните заведения за болнична 
помощ се създават специализирани ЛКК по 
отделения и клиники и обща ЛКК по смисъла 
на ал. 3, т. 2.
Чл. 7. (1) Ежегодно до 15 януари директо­
рът на РЦЗ определя със заповед съставите 
на ЛКК (постоянните и резервните членове) 
по предложение на съответните ръководители 
на лечебните заведения. Предложенията за 
определяне на съставите и за промяната им, 
както и заповедта за определянето и закри­
ването им се изготвят по образец съгласно 
приложения № 1, 2 и 3.
(2) В заповедта по ал. 1 се посочват ле­
чебните заведения по чл. 8, ал. 1, т. 1 ЗЛЗ, 
които насочват лицата към съответната ЛКК.
(3) Копие от заповедта се изпраща на съ­
ответните лечебни заведения, на ТЕЛК, на 
съответната РКМЕ по чл. 21, на съответното 
териториално поделение на  Националния 
осигурителен институт (ТП на НОИ), на съ­
ответната регионална здравноосигурителна 
каса и на съответната регионална дирекция 
за социално подпомагане. 
Чл. 8. В лечебните заведения за болнична 
помощ към МВР, МО, Министерството на 
транспорта, информационните технологии и 
съобщенията, Министерския съвет, Минис­
терството на правосъдието, Министерството 
на физическото възпитание и спорта и уни­
верситетските болници съставите на ЛКК се 
определят със заповед на съответния ръково­
дител на лечебното заведение.
Чл. 9. (1) Детските експертни лекарски 
комисии се откриват и закриват от директора 
на РЦЗ съгласувано с министъра на здраве­
опазването към многопрофилните болници 
за активно лечение в областните градове, 
в които има открити структурни звена по 
детски болести.
(2) В съставите на ДЕЛК се включват не 
по-малко от трима лекари на пълен работен 
ден, единият от които е председател. 
(3) Лекарите по ал. 2 са с призната спе­
циалност детски болести и с не по-малко от 
5 години трудов стаж по специалността. С 
предимство в състава на ДЕЛК се включват 
лекари с втора призната специалност (невро­
логия, ортопедия и травматология, психиатрия 
и др.) или с допълнителна квалификация в 
областта на определена специалност в систе­
мата на здравеопазването.
Чл. 10. (1) Териториалните експертни ле­
карски комисии се откриват към държавните 
и общинските лечебни заведения за болнична 
помощ и диспансерите от директора на РЦЗ 
съгласувано с министъра на здравеопазването.